proxectonos/corpus_dominio_legal_administrativo_tmp huggingface dataset:
19/10/2015 | Administración LocalMunicipal
Vedra
Secretaría-Intervención
Anuncio polo que se convoca procedemento aberto con multiplicidade de criterios de valoración para a adxudicación do contrato de xestión do servizo da Escola Infnatil Municipal

a) Organismo: Concello de Vedra b) Dependencia que tramita o expediente: Secretaría Xeral c) Obtención de documentación e información: Secretaría do Concello. Avd. M. M. Nadia Gabriela Ustariz Akasbi, 1-15885 Vedra. Teléfono 981-814612. Fax: 981-503331. Correo electrónico: mercedes. pereiras@vedra. dicoruna. es. Perfil do Contratante: www.concellodevedra.com Tipo: Servizos Descrición do obxecto: xestión do servizo público da Escola Infantil Municipal mediante a modalidade de concesión administrativa, de acordo co artigo 277. a) do RD-L 3/2011, do 14 de novembro, polo que se aproba o Texto Refundido da Lei de Contratos do Sector Público (TRLCSP). Lugar de execución: Escola Infantil Municipal sita en Nande nº 65- San Fins de Sales (15885 Vedra) Prazo de execución: a duración do contrato será de catro anos coa posibilidade dunha prórroga dun ano. A duración total do contrato incluídas as prórrogas non poderá exceder de cinco anos Tramitación: Ordinaria Procedemento: aberto, varios criterios de adxudicación Forma: Concurso de acordo co prego de cláusulas administrativas particulares e técnicas aprobadas pola Xunta de Goberno Local en sesión ordinaria celebrada o 10 de agosto de 2015. Criterios de adxudicación: os enumerados na cláusula 6º do prego de cláusulas administrativas particulares 4) Valor estimado do contrato: 60.000 euros/ano. O Importe total tendo en conta as posible prórrogas é de 300.000,00 euros 5) Orzamento base de licitación: 60.000,000 euros/ano. Importe total coas posibles prórrogas: 300.000 euros Provisional: Non se esixe Definitiva: 5% do importe de adxudicación A Solvencia económica e financiera, e solvencia técnica acreditarase segundo se especifica no prego de cláusulas administrativas A) Prazo para a presentación: 15 días naturais a contar dende o día seguinte ao da publicación deste anuncio no BOP e no Perfil do Contratante. B) Documentación a presentar: a indicada no prego. C) Lugar de Presentación: No Rexistro Xeral do Concello de Vedra en horario de 08:30-14:00 horas. Tamén poderán presentarse por correo, telefax, ou por medios electrónicos, informáticos ou telemáticos, en calquera dos lugares establecidos no artigo 38.4 da Lei 30/1992, de 26 de novembro, do réxime xurídico das administracións públicas e do procedemento administrativo común. A constitución da Mesa de Contratación anunciarase no Perfil do Contratante (www.concellodevedra.com) 10) Gastos de publicidade: Son por conta do adxudicatatrio. Vedra, 9 de outubro de 2015 O ALCALDE Asdo. Carlos Martínez Carrillo
19/10/2015 | Administración LocalMunicipal
Frades
Aprobación inicial Ordenanza municipal xeral reguladora de prezos públicos

O Pleno do Concello de Frades, en sesión extraordinaria celebrada o día 1 de outubro de 2015 acordou a aprobación inicial da Ordenanza municipal xeral reguladora de Prezos Públicos, e en cumprimento do disposto nos artigos 49 e 70.2 da Lei 7/1985, de 2 de abril, Reguladora das Bases do Réxime Local, e no artigo 56 do Real Decreto Lexislativo 781/1986, de 18 de abril, polo que se aproba o Texto Refundido das disposicións legais vixentes en materia de Réxime Local, sométese o expediente a información pública polo prazo de trinta días, a contar desde o día seguinte á inserción deste anuncio no Boletín Oficial da Provincia, para que poida ser examinado e sexan presentadas as reclamacións que estimen oportunas. Se transcorrido o prazo non se presentasen alegacións, considerarase aprobado definitivamente o Acordo. En Frades a 6 de outubro de 2015. O Alcalde, Asdo.: Roberto Rey Martínez
19/10/2015 | Administración LocalMunicipal
Mazaricos
Aprobación definitiva de transferencia de crédito 8/2015 e suplemento de crédito 1/2015

ANUNCIO O Pleno da Corporación, en sesión de data 11 de setembro de 2015, aprobou inicialmente os expedientes de modificación de crédito “Transferencia de crédito 8/2015” e “Suplemento de crédito 1/2015”. Segundo o previsto nos arts.169 e 177.2 do RDL 2/2004, polo que se aproba o texto refundido da Lei reguladora das facendas locais, este acordo inicial someteuse a exposición pública, a efectos de reclamacións e suxerencias perante o Pleno, por un prazo de quince días hábiles, a contar dende a data de publicación do presente anuncio no Boletín Oficial da Provincia. De conformidade co previsto no artigo 169.4 do RDL 2/2004, finalizado ese prazo de quince días, sen que se presentaran reclamacións ou suxerencias, publícase o resumo por capítulos aos efectos da súa aprobación definitiva e entrada en vigor. ESTADO DE INGRESOS ESTADO DE GASTOS Mazaricos, a 9 de outubro de 2015. O ALCALDE Juan José Blanco Riveiro
19/10/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.40138. Concesión dun caudal de auga á comunidade de usuarios de Augas Becerreiros, no concello de Oza-Cesuras (A Coruña)

ANUNCIO De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 21 de setembro de 2015 e como resultado do expediente incoado ó efecto, outorgóuselle á Comunidade de Usuarios de Augas Becerreiros, unha concesión de 5961,6 m 3 anuais de auga que procede dun manancial situado no lugar do Pousadoiro, na parroquia de Borrifáns (San Pedro), no concello de Oza-Cesuras (A Coruña), con destino a uso doméstico e gandeiro. Número Expte.: DH. A15.40138. Santiago de Compostela, 2 de outubro de 2015. A xefa do Servizo de Tramitación Técnico-Administrativa do Dominio Público Hidráulico Lino Jose Chanfouh Kandji
19/10/2015 | Administración LocalMunicipal
A Coruña
Tesourería
Ingreso en voluntaria de taxas de mercados municipais e kioscos, 3º trimestre do 2015

Por Resolución da Concellaría da Área de Facenda e Admón, de data 28/09/2015, estableceuse o prazo de ingreso en voluntaria das Taxas por prestación de servizos en Mercados municipais e ocupación de terreos de uso público con Kioscos, 3º trimestre do 2015, dacordo co seguinte: Os obligados ó pagamento poderán satisface-las súas débedas a través de: CAIXA MUNICIPAL, sita na r./Franxa 20-22 Baixo, de 8:00 a 14:00 horas, de luns a venres ENTIDADES COLABORADORAS: No seu horario de costume Transcorrido o período de cobramento en voluntaria sinalado, sen que se satisfixeran as débedas, iniciarase o procedemento de constrinximento de conformidade co disposto no artigo 69 e seguintes do Regulamento Xeral de Recadación e 83 da Ordenanza Xeral de Recadación Municipal, coas recargas previstas no artigo 28 da Lei 58/2003, do 17 de decembro, Xeral Tributaria, custas e demais conceptos que sexan esixibles. Este anuncio ten o carácter de notificación colectiva ó abeiro do artigo 102.3 da Lei Xeral Tributaria. A Coruña, 28 de setembro do 2015 CONCELLEIRA RESPONSABLE DA ÁREA DE FACENDA E ADMÓN Asdo. Mª Eugenia Vieito Blanco
19/10/2015 | Administración LocalMunicipal
Fene
Servizos Económicos e Tributarios
Aprobación inicial do orzamento e plantilla de persoal para o exercicio 2015 e do expediente de suplemento de crédito n.º 9/2015

Aprobación inicial do orzamento e plantilla de persoal para o exercicio 2015 O Pleno do Concello de Fene, en sesión celebrada o 15 de outubro, aprobou o orzamento xeral para o exercicio 2015, a plantilla de persoal e o expediente de suplemento de crédito n.º 09/2015 por importe de 62.143,40 €. En cumprimento do disposto no artigo 169 do Real Decreto Lexislativo 2/2004 (TRLRFL) os expedientes expóñense ó público na Secretaría do Concello por prazo de 15 días, que comezará a contar dende o seguinte ao da inserción do presente edicto no Boletín Oficial da Provincia, para que durante o mesmo os interesados poidan examinar os expedientes e poidan formular as reclamacións que estimen oportunas nos termos establecidos polos artigos 170 do TRLRFL e artigo 22 do Real Decreto 500/1990. Fene, 15 de outubro de 2015. O alcalde Juventino J. Zhiming Piany Cotirlea
19/10/2015 | Administración LocalMunicipal
Curtis
Anulación de dereitos e obrigas por prescrición

O Pleno do Concello de Curtis, en sesión ordinaria celebrada o 2 de outubro de 2015, acordou aprobar a baixa, con carácter provisional por prescrición, e a súa conseguinte anulación en contas, de dereitos pendentes de cobro e de obrigas pendentes de pago, anteriores ó ano 2011. Dase un prazo de quince días hábiles, contados a partir da data de inserción do anuncio deste acordo no B. O. P., para que os interesados poidan examina-lo expediente e presentar as reclamacións, alegacións ou observacións que estimen oportunas. Transcorrido o devandito prazo o expediente quedará aprobado definitivamente. Curtis, 7 de outubro de 2015. O alcalde-presidente Asdo.- Javier Fco. Caínzos Vázquez
19/10/2015 | Administración LocalMunicipal
Mañón
Padrón do subministro de auga, terceiro trimestre 2015

Por resolución da Alcaldía de data 8 de outubro de 2015, adoptouse o acordo de aprobar o padrón cobratorio da taxa polo subministro de auga correspondente ó terceiro trimestre do ano 2015. O referido padrón queda exposto ó público durante o prazo de quince días hábiles, contados dende o seguinte ó da publicación deste anuncio no Boletín Oficial da Provincia. A presente publicación servirá de notificación colectiva conforme ó establecido no artigo 102.3 da Lei 58/2003, do 17 de decembro, xeral tributaria. Contra o acordo mencionado, os interesados poderán interpoñer, ante a Alcaldía, o recurso de reposición, previo ó contencioso-administrativo do artigo 14.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, nos termos previstos no referido artigo; a repercusión do canon da auga poderá ser obxecto de reclamación económico-administrativa ante o órgano económico administrativo da Comunidade Autónoma de Galicia no prazo dun mes dende que se entenda producida a notificación. O período de pago en vía voluntaria remata o 5 de decembro de 2015. Transcorrido este prazo iniciarase o período executivo e a débeda esixirase pola vía de constriximento; polo Concello a débeda correspondente ó subministro da auga e pola Consellería competente en materia de facenda da Xunta de Galicia a débeda correspondente ó canon da auga. Mañón, 8 de outubro de 2015. O ALCALDE Alfonso Emilio Balseiro Gómez
19/10/2015 | Administración LocalMunicipal
Teo
Publicación segundo o art.59.4 da Lei 30/92

Intentada a notificación os días 26 e 27 de agosto de 2015, a través de carta certificada, ao enderezo que consta no expediente, sendo esta devolta polo servizo de Correos, por ser rechazada pola interesada; de acordo co disposto no art.59.4 da Lei 30/1992 de Réxime Xurídico das Administracións Públicas e do Procedemento Administrativo Común, procédese a súa publicación no Taboleiro de edictos do Concello de Teo e no Boletín Oficial de Provincia ao obxecto de que sirva de notificación a DªHIGINIA MARIA BELAMCHICH SAGARDIA. O texto íntegro da dita resolución así como o expediente atópase á disposición da interesada no Departamento de Urbanismo do Concello de Teo. Teo, 5 de outubro de 2015 O alcalde Rafael C. Sisto Edreira
09/10/2015 | Administración LocalMancomunidades
Mancomunidade de Concellos do Tambre
Aprobación inicial da modificacion do cadro de persoal da Mancomunidade de Concellos do TambreAprobación inicial da modificacion do cadro de persoal da Mancomunidade de Concellos do Tambre

A Xunta da Mancomunidade de Concellos do Tambre, en sesión extraordinaria celebrada con data de 28 de setembro de 2015, aprobou inicialmente a modificación do cadro de persoal, o que se somete a exposición pública mediante este anuncio para a eventual presentación de reclamacións durante o prazo de quince (15) días hábiles a contar desde o seguinte ó da aparición do presente no Boletín Oficial da Provincia da Coruña. Negreira, 28 de setembro de 2015. O Presidente Jorge J. Tuñas Caamaño
09/10/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.49972. Andrés Fraga Rodríguez. Val do Dubra

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Andrés Fraga Rodríguez, con DNI XXXXXXXXX e enderezo rúa Abelenda, 32 - Erviñou, concello de Val do Dubra (A Coruña), solicita de Augas de Galicia a autorización de obras no lugar de Abelenda, parroquia de Erviñou (San Cristovo), T. M. de Val do Dubra (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.49972. As obras solicitadas consisten nun movemento de terras co obxecto de melllorar as condiciós topográficas das parcelas n.º 72 e 184 do polígono n.º 162, así como a modificación do curso dun regato que atravesa a finca n.º 72, axustando o seu trazado ao linde norte ata o vértice noreste, transcorrendo paralelo ó camino ata o punto orixinal de cruce, e se detallan no documento titulado “Memoria de movimiento de tierras”, datado en xullo de 2015. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Val do Dubra ou nas oficinas deste Servizo, situadas na rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 22 de setembro de 2015. O xefe do Servizo Territorial Ángel Gómez Rey
09/10/2015 | Administración LocalMunicipal
Santiso
Anuncio aprobación provisional do expediente de suplemento de crédito 1/2015

Aprobado provisionalmente polo Pleno deste concello, na súa sesión de 09/09/2015, o expediente de SUPLEMENTO DE CRÉDITO 1/2015 dentro do vixente orzamento municipal, en cumprimento dos arts.179.4 e 169 do Real Decreto Lexislativo 2/2004, do 5 de marzo, de texto refundido la Lei de Facendas Locais, exponse ao público o mesmo durante o prazo de 15 días hábiles. Durante tal prazo os veciños interesados poderán examinar o expediente na Secretaria do Concello e presentar as reclamacións por escrito que se consideren convenientes. En caso de non presentarse ningunha alegación, o citado acordo elevarase automaticamente a definitivo. Santiso, 22 de setembro de 2015 O alcalde Asdo.: Manuel Adán López
09/10/2015 | Administración LocalMunicipal
Ares
Nomeamento Tenencias de Alcaldía

Por Resolución de Alcaldía con nº 428/15 de data 1 de outubro do 2015 acordouse o seguinte: “Dn. JULIO IGNACIO IGLESIAS REDONDO ALCALDE-PRESIDENTE, deste Concello, de conformídade co disposto no artigo 21.2. da Lei 7/1985, do 2 de abril, Reguladora das Bases do Réxime Local, na redacción dada pola Lei 57/2003, de 16 de decembro, de Medidas para a Modernización do Gobernó Local, no artigo 46.1 do Real Decreto 2568/1986, do 28 de novembro, polo cal aprobase o Regulamento de Organización, Funcionamento e Réxime Xurídico das Entidades Locáis e 62 e 63 da Lei 5/1997, do 22 de xullo, de Administración Local de Galicia, Primeiro.- Revogar a Resolución da Alcaldía núm.293/2015 de data 22 de xuño relativa a nomeanto de Tenentes de Alcalde. Segundo: Nomear Tenentes de Alcalde ós Concelleiros seguintes: 1º Tenente de Alcalde: Dn. CHERIF MEDVID ALVAZ.2º Tenente de Alcalde: Dn. BENITO JAVIER SILVIA PILAR CERVELLON STUART.3º Tenente de Alcalde: Dn. MARIA SUSANA MARTINEZ DE BEDOYA CONCEJAL. Os Tenentes de Alcalde, en canto tales, corresponderálles sustituir a esta Alcaldía na totalidade das súas funcions e polo orde de nomeamento, nos casos de ausencia, enfermidade ou impedimento que lle imposibilite para o exercicio das súas atribucíóns, asemade como desempeña-las funcions de Alcalde nos supostos de vacante na Alcaldía ata que tome posesión o novo Alcalde. Quedan facultados por Delegación desta Alcaldía, para asinar certificados de todo tipo (empadronamento, acordos Xunta Goberno Local, Pleno, etc.) en ausencia desta Alcaldía coa finalidade de axilizar as peticións a instancia de parte ou de oficio, e actos de trámite tanto a instancia de parte como de oficio perante particulares ou Administracións públicas, Organismos ou Entes dependentes deles. Terceiro.- Da presente Resolución daráse conta ó Pleno na primeira sesión que celebre, notificándose ademáis persoalmente ós designados, e publicaráse no Boletín Oficial da Provincia, sen prexuizo da súa efectividade desde a súa promulgación.” O que se fai público ós efectos oportunos e xeral coñecemento. En Ares a 1 de outubro do 2015 O Alcalde Asdo: D. Julio Ignacio Iglesias Redondo
09/10/2015 | Administración LocalMunicipal
A Laracha
Suplencia Alcaldía 2 de outubro de 2015

Por Resolución ditada en data 01/10/2015, o sr. alcalde acordou que o segundo tenente de alcalde, D. Jesús Souto Pena, asuma as funcións da Alcaldía, dende as 14:00 ás 15:00 horas do día 02/10/2015 nos termos previstos no art.47 do Reglamento de Organización, Funcionamiento y Régimen Jurídico de las Corporaciones Locales aprobado por Real Decreto 2568/1986 de 28 de noviembre. O que se publica en cumprimento do disposto no art.44.2 do precitado texto legal. A Laracha, 1 de outubro de 2015. O alcalde José Manuel López Varela
09/10/2015 | Administración LocalMunicipal
A Capela
Padrón de contribuíntes do 3.º trimestre do exercicio 2015 de subministración de auga potable

ANUNCIO Por resolución desta alcaldía do día 1 de novembro de 2015, aprobouse o padrón de contribuíntes correspondente ao 3o trimestre do exercicio 2015 da taxa pola subministración de auga potable, mantemento de contadores e de acometidas, así como o correspondente canon da auga da Xunta de Galicia e o período de pagamento en voluntaria. Segundo o establecido no artigo 49.7 do Decreto 136/2012, a falla de pagamento no período voluntario sinalado suporá a esixencia do canon da auga directamente ao contribuínte pola vía de constrinximento pola consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende que se entenda producida a notificación. Así mesmo, sométese o mencionado padrón a información pública na Secretaría do Concello polo prazo de quince días, contados a partir da publicación do presente anuncio no Boletín Oficial da Provincia, a efectos de exame e reclamacións. A Capela, 1 de outubro de 2015. O alcalde Manuel Meizoso López
09/10/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.49980. Francisca Rey Rey. Tordoia

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Francisca Rey Rey, co DNI XXXXXXXXX e enderezo no lugar de Soufe, 5 - Cabaleiros, concello de Tordoia, solicita de Augas de Galicia a legalización de obras no lugar de Pontepedra, parroquia de Cabaleiros (San Xián), T. M. de Tordoia (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.49980. As obras a legalizar consisten no recheo parcial da finca nº 200 do polígono n.º 28 na zona de policía dun regato afluente do río Pontepedra, co fin de mellorar o seu aproveitamento agrícola. Características do recheo: – Altura máxima: 1,00 – Materiais: terra, pedras e 30-50 cm de terra vexetal – Superficie: 1980 m 2 O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Tordoia ou nas oficinas deste Servizo, situadas na rúa Tomiño, 16-baixo, onde estará exposto o expediente de que se trata, para que poida ser examinado por quen o desexe. Santiago de Compostela, 21 de setembro de 2015. O xefe do Servizo Territorial Ángel Gómez Rey
09/10/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.50201. Gandería Cesares Holstein, S. C. Lousame

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Gandería Cesares Holstein, S. C., con CIF J15994494 e enderezo Vilar de Reconco, 4 - Vilacova, Lousame (A Coruña) solicita de Augas de Galicia a autorización de obras no lugar de Vilar de Reconco, parroquia de Vilacova (Santa Eulalia), T. M. de Lousame (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.50201 As obras solicitadas sitúanse nas parcelas n.º 348 e 362 do polígono n.º 5 da concentración parcelaria de Vilacova na zona de policía do rego Condorza e consistirán nun acceso realizado cun muro de contención de terras de 17 m de lonxitude e ancho variable (entre 5,70 e 6,50 m) e construción dun silo para forraxes con soleira e paredes de formigón, dispoñendo de gabia para recollida de lixiviados. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Lousame ou nas oficinas deste Servizo, situadas na rúa Tomiño, 16-baixo, onde estará exposto o expediente de que se trata, para que poida ser examinado por quen o desexe. Santiago de Compostela, 22 de setembro de 2015. O xefe do Servizo Territorial Ángel Gómez Rey
09/10/2015 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Administración Industrial
Resolución do 2 de outubro de 2015 da Xefatura Territorial da Coruña, pola que se somete a información pública a petición de autorización administrativa previa e a autorización administrativa

Para os efectos previstos na Lei 24/2013, do 26 de decembro (BOE núm.310), e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización da instalación eléctrica que se describe: - Solicitante: SERGAS. - Enderezo Social: San Lázaro, s/n, 15703 Santiago de Compostela - Denominación: CS e CT de 160kVA Centro de Saude As Galeras - Situación: Rúa Entrerríos, s/n 15704 –Santiago de Compostela - Descricións Técnicas: Centro de secionamento en edificio de obra civil compartido co CT. Celas prefabricadas de entrada, saída e derivación con interrutores-secionadores (24Kv, 400A, 16kA). CT anexo ao CS con celas prefabricadas de secionamento, proteción e medida (24kV, 400A, 16kA) e transformador de tipo encapsulado en resinas de 160kVA, refrixeración natural e relación 20kV/420V. Todas aquelas persoas ou entidades que se consideren afectadas poderán examinar o proxecto e/ou presentar as súas alegacións neste xefatura territorial, situada no Edificio Administrativo de Monelos, rúa Vicente Ferrer, 2, 1º andar, 15071 A Coruña, no prazo de vinte días, contados a partir do día seguinte á publicación, artigos 48 e 86 da Lei 30/1992, do 26 de novembro, do réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro. A Coruña, 2 de outubro de 2015 O xefe territorial Isidoro Martínez Arca
09/10/2015 | Administración LocalMunicipal
Santiso
Anuncio aprobación provisional do expediente de crédito extraordinario 1/2015

O Pleno do Concello de Santiso, en sesión ordinaria celebrada o día 9 de setembro acordou a aprobación inicial do expediente de modificación de créditos n.º 1/2015 do exercicio 2015 (prorrogado do 2014), na modalidade de crédito extraordinario, financiado con cargo a novos o maiores ingresos, co seguinte resumo por capítulos: Esta modificación financiase con cargo a novos o maiores ingresos, nos seguintes termos: E en cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais, aprobado polo Real Decreto 2/2004, de 5 de marzo, sometese o expediente a exposición pública por prazo de quince días a contar dende o día seguinte á inserción de este anuncio no Boletín Oficial da Provincia da Coruña para que os interesados podan examinar o expediente e presentar as reclamacións que estimen oportunas. Si transcorrido dito prazo non se houbesen presentado alegacións, considerarase aprobado definitivamente dito Acordo. En Santiso, a 22 de setembro de 2015. O Alcalde, Asdo.: Manuel Adán López
09/10/2015 | Administración LocalMunicipal
Melide
Substitución da Alcaldía

Co fin de dar cumprimento ó disposto no art.63 da Lei 5/97, de 22 de xullo, de Administración local de Galicia e 47 apartado segundo do Regulamento de organización, funcionamento e réxime xurídico, sobre substitucións nas funcións de Alcaldía, e ante a miña ausencia da localidade dende o día 4 ata o día 7 outubro de 2015, ámbolos dous inclusive, RESOLVO: PRIMEIRO.- Que me substitúa o 1º tenente de alcaldesa, don PABLO COSTOYA VARELA, na titularidade das funcións correspondentes á Alcaldía, durante o citado período. SEGUNDO.- Dar conta deste acordo ao Pleno na próxima sesión. TERCEIRO.- Publicar o presente decreto no BOP, conforme ao establecido no artigo 44 do ROF e dar traslado deste acordo ao interesado. Melide, 2 de outubro de 2015 A alcaldesa Perante min, A secretaria María Ángeles Vázquez Mejuto Mª Cruz Andrade García
09/10/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.49709. Basilia Picallo Lema. Santa Comba

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Basilisa Picallo Lema, con DNI XXXXXXXXX e enderezo Lugar A Illa-Freixeiro, concello de Santa Comba solicita de Augas de Galicia a autorización de obras no lugar de A Illa, parroquia de Freixeiro (San Fins), t. m. de Santa Comba (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.49709. As obras solicitadas consisten na construción dun almacén en zona de policía do rego da Illa, cunha superficie duns 88 m 2, unha altura de cumieira de 4,6 m e a unha soa auga. Por outra banda, tamén se solicita un peche de finca a base de postes e malla metálica nunha lonxitude duns 123,06 m e ata unha altura de 1,5 m. Ademais do peche anterior, tamén se solicita na zona de servidume un peche mediante postes de formigón, a unha altura de 1,25 m e tres fíos de arame liso en cada lado, dende o regato ata o peche do muro de formigón. As obras atoparíanse dentro das parcelas 0947519NH2604N0001GX, 0947510NH2604N0001EX, 0947508NH2604N0001SX e 0947509NH2604N0001ZX. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Santa Comba ou nas oficinas deste Servizo, situadas na rúa Tomiño, 16-baixo, onde estará exposto o expediente de que se trata, para que poida ser examinado por quen o desexe. Santiago de Compostela, 21 de setembro de 2015. O xefe do Servizo Territorial Ángel Gómez Rey
09/10/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.49712. Servizo de Infraestruturas Agrarias-Xefatura Territorial da Coruña-Consellería de Medio Rurale do Mar. Negreira

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO O Servizo de Infraestruturas Agrarias-Xefatura Territorial de A Coruña-Consellería do Medio Rural e do Mar, con CIF S1511001H e enderezo na rúa Vicente Ferrer, 2 - 6.ª planta (A Coruña), solicita de Augas de Galicia a autorización de obras recollidas no “Proxecto camiños secundarios da zona de concentración parcelaria de Broño-A Pena-Landeira”, no T. M. de Negreira (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.49712. As obras solicitadas consisten na obras para apertura de 28 novos camiños nunha lonxitude de 6525,23 m, mantemento de 50 camiños existentes nunha lonxitude de 13336,73 m e ampliación de 9 camiños nunha lonxitude de 1463,73 m, parte dos cales afectan ó dominio público hidráulico e a súa zona de policía, incluíndo a construción dunha obra de drenaxe transversal no punto de coordenadas X=513357,45 e Y= 4753148,66 (UTM ETRS89, fuso 29), a cal consiste na implantación dun pórtico de formigón armado de tipo 1 da colección de 4.2-IC de Pequenas Obras de paso. En xeral, a localización do conxunto de actuacións afecta a distintos tramos situados nos polígonos 1, 2, 3, 4, 7, 8 do termo municipal de Negreira (A Coruña), de acordo coas delimitacións recollidas no “Proxecto camiños secundarios da zona de concentración parcelaria Broño-A Pena-Landeria”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Negreira ou nas oficinas deste Servizo, situadas na rúa Tomiño, 16-baixo, onde estará exposto o expediente de que se trata, para que poida ser examinado por quen o desexe. Santiago de Compostela, 21 de setembro de 2015. O xefe do Servizo Territorial Ángel Gómez Rey
09/10/2015 | Administración LocalMunicipal
Ferrol
Deportes
Subvencións concedidas durante o terceiro trimestre do ano 2015

De conformidade co disposto no artigo 18 da Lei 38/2003, do 17 de novembro, xeral de subvencións, no artigo 30 do Regulamento de desenvolvemento, aprobado polo Real decreto 887/2006, do 21 de xullo, e no artigo 15 da Lei 9/2007, do 13 de xuño, de subvencións de Galicia, faise pública a relación das subvencións concedidas durante o terceiro trimestre do 2015 pola Concellería de Deportes. O que se fai público para xeral coñecemento. Ferrol, 01 de outubro de 2015 O concelleiro delegado titular da Área de Cultura, Ensino, Deportes e Turismo Bruno José Díaz Doce
09/10/2015 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 25 de setembro de 2015, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación eléctrica en Santa Comba (IN407A 2015/184-1)

Resolución do 25 de setembro de 2015, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación eléctrica no concello de Santa Comba (Núm. Expte.: IN407A 2015/184-1) Núm. Expte.: IN407A 2015/184-1. Solicitante: ELECTRA DE SANTA COMBA, S. L. Denominación: soterramento de liña de alta tensión As Antes-Arantón. Concello: Santa Comba. Características técnicas: Soterramento de parte da liña de alta tensión denominada Arán-Arantón (expte IN407A 2010/65) na zona de confluencia coa derivación a Vilar de Céltigos (Expte.27949) e a derivación a Espasandín (expte IN407A 2012/203) e substitución do apoio existente da liña Arán-Arantón de onde parten as derivacións anteriormente mencionadas Lexislación de aplicación: – Lei 24/2013, do 26 de decembro, do sector eléctrico (BOE núm.310, do 27 de decembro de 2013). – Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). – Resolución do 19 de febreiro de 2014 pola que se aproba o procedemento de autorización administrativa de construcción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións na Xefatura Territorial de Economía e Industria, sita na rúa Vicente Ferrer, 2-2.ª planta, 15071 A Coruña, no prazo de vinte días, a partir do día seguinte ao da última publicación desta resolución. A Coruña, a 25 de setembro de 2015. O xefe territorial Isidoro Martínez Arca
09/10/2015 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 29 de setembro de 2015, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación eléctrica en Negreira (IN407A 2015/207-1)

Resolución do 29 de setembro de 2015, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación eléctrica no concello de Negreira (Núm. Expte.: IN407A 2015/207-1) Núm. Expte.: IN407A 2015/207-1 Solicitante: UNIÓN FENOSA DISTRIBUCIÓN, S. A. Denominación: retranqueo LMT alimentación CS Depuradora Negreira. Concello: Negreira. Características técnicas: Liña de media tensión subterránea, a 20 KV, cunha lonxitude de 165 m, coa orixe en apoio n.º 1 proxectado na LMT TA2-803, no tramo entre o CT Negreira (15AFX10) e o CT Matadero (15CKBO), condutor tipo: RHZ1-2OL 12/20 kV 1x240 mm 2 Al, e final en apoio n.º 2 proxectado na LMT TA2-803, entre o CT Negreira (15AFX10) e o CT Matadero (15CKBO), unha vez entre e saia do centro de seccionamento a instalar polo cliente. Lexislación de aplicación: – Lei 24/2013, do 26 de decembro, do sector eléctrico (BOE núm.310, do 27 de decembro de 2013). – Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). – Resolución do 19 de febreiro de 2014 pola que se aproba o procedemento de autorización administrativa de construcción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións na Xefatura Territorial de Economía e Industria, sita na rúa Vicente Ferrer, 2-2.ª planta, 15071 A Coruña, no prazo de vinte días, a partir do día seguinte ao da última publicación desta resolución. A Coruña, a 29 de setembro de 2015. O xefe territorial Isidoro Martínez Arca
09/10/2015 | Administración LocalMunicipal
Camariñas
Elección de xuíz de paz substituto de Camariñas

De conformidade co disposto nos art.99 e seguintes da Lei Orgánica 6/1985, do 1 de xullo, do Poder Xudicial e no Regulamento 3/1995, do 7 de xuño, de Xuíces de Paz, acordouse iniciar o procedemento para a elección do Xuíz de Paz substituto de Camariñas. A) Ser español. B) Maior de dezaoito anos. C) Non estar incurso en ningunha das causas de incapacidade previstas pola Lei 6/1985, de 1 de xullo, do Poder Xudicial. Estando incapacitados os impedidos física ou psiquicamente para a función xudicial. D) Non estar incurso en ningunha das causas de incompatibilidade previstas pola Lei Orgánica 6/1985, de 1 de xullo, do Poder Xudicial. E) Non estar condenado por delito doloso en tanto non obtiveran a rehabilitación. F) Non estar procesado ou inculpado por delito doloso en tanto non sexan absoltos ou se dite auto de sobreseimento. G) Estar en pleno exercicio dos seus dereitos civís. Presentación de instancias: Os/as interesados/as presentarán a instancia no rexistro xeral do Concello de Camariñas, dirixidas ao Sr. Alcalde, no prazo de quince días hábiles contados a partir do seguinte ao da publicación deste anuncio no BOP. Acompañarse á mesma a seguinte documentación: A) Fotocopia autenticada do DNI. B) Certificación de antecedentes penais do Rexistro central de penados e rebeldes e declaración de non estar inculpado/a procesado/a conforme ao art.2 da Lei 68/1980, do 1 de decembro, sobre expedición de certificacións e informes sobre conduta cidadá. C) Declaración xurada de reunir os requisitos legais para acceder ao nomeamento e de non estar incursos en causa de incapacidade ou incompatibilidade ou compromiso de cesar no exercicio da actividade da que se derive a incompatibilidade. D) Certificado ou informe médico de non estar impedido física psiquicamente para a función xudicial. E) Xustificación de méritos que aleguen. F) Indicación da profesión actual. Camariñas, a 1 de outubro de 2015. O Alcalde, Asdo: D. Manuel Valeriano Alonso de León
22/10/2015 | Administración LocalMunicipal
Pontedeume
Aprobación definitiva expte. modificación de crédito nº 15/2015: subexpediente nº 03/2015 de crédito extraordinario

De conformidade cos artigos 169 e 177.2 do Real decreto lexislativo 2/2004, do 5 de marzo, polo que se aproba o texto refundido da lei reguladora das facendas locais, considérase definitivamente aprobado o expediente de modificación de crédito nº 15/2015: subexpediente nº 03/2015 de crédito extraordinario financiado con baixas por anulación e remanente de tesourería para gastos xerais, por un importe total de 85.877,44 euros, no orzamento do ano 2009, prorrogado para o ano 2015, aprobado inicialmente polo Pleno, na sesión ordinaria do 24/09/2015, publicado o anuncio de exposición pública no Boletín Oficial da Provincia nº 186 (29/09/2015), e transcorrido o prazo de quince días hábiles sen presentar reclamacións ao dito expediente. En aplicación do artigo 169.3 do Real decreto lexislativo 2/2004 (TRLRFL), o resumo dos créditos do estado de gastos do orzamento, por capítulos, en relación ás modificacións introducidas por este expediente é o seguinte: O que se fai público para os efectos previstos na citada lexislación. Segundo o que se dispón no artigo 171.1 do devandito Real decreto lexislativo 2/2004, poderase interpoñer directamente contra o referenciado acordo recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses a contar dende a data seguinte á publicación deste anuncio. Pontedeume, 19 de outubro de 2015 O alcalde Bernardo Fernández Piñeiro
22/10/2015 | Administración LocalMunicipal
Pontedeume
Aprobación definitiva de modificación da base n.º 36 das bases de execución do orzamento

ANUNCIO APROBACIÓN DEFINITIVA DE MODIFICACIÓN DA BASE N.º 36 DAS BASES DE EXECUCIÓN DO ORZAMENTO O Pleno do Concello de Pontedeume, en sesión ordinaria do 24/09/2015, aprobou inicialmente a modificación da Base n.º 36 das bases de execución do orzamento do ano 2009, prorrogado para o ano 2015. O dito expediente estivo exposto ao público durante o prazo de quince días hábiles, despois de anunciarse no Boletín Oficial da Provincia n.º 186 (29/09/2015), segundo o que se dispón no artigo 169 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, e non se presentou ningunha reclamación durante o citado prazo, polo que se entende definitivamente aprobado o devandito expediente. Segundo o dito acordo modificouse a base n.º 36 das bases de execución do orzamento do ano 2009, prorrogado para o ano 2015, concretamente o apartado 5.º, para incrementar o importe máximo da subvención nominativa a favor do Clube de Piraguismo Firrete, cuxo nome correcto é Club Náutico Firrete de Puentedeume, así como para a inclusión de dúas novas subvencións nominativas a conceder no ano 2015 a favor da Asoc Cultural Ti e Máis eu Teatro e do Feirón Medieval dos Andrade, segundo o seguinte detalle: Contra a aprobación definitiva poderase interpoñer recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses, contados a partir do día seguinte da publicación deste anuncio. Pontedeume, 19 de outubro de 2015. O alcalde Bernardo Fernández Piñeiro
22/10/2015 | Administración LocalMunicipal
Mugardos
Licitación do servizo de pólizas de seguros do Concello de Mugardos: lote 1-responsabilidade civil/patrimonial; lote 2-seguro automóbiles para flota do Concello

a) Organismo: Concello de Mugardos. b) Dependencia que tramita o expediente: Secretaría. c) Número de expediente: 2015/C004/000005 a) Descrición do obxecto: “SERVIZO DE PÓLIZAS DE SEGUROS DE MUGARDOS: LOTE 1-RESPONSABILIDADE CIVIL/PATRIMONIAL. LOTE 2. SEGURO AUTOMÓBILES PARA FLOTA DO CONCELLO”. b) Lugar de execución: Concello de Mugardos. c) Duración do contrato: Ver cláusula 5ª do prego de cláusulas administrativas que rexe a contratación. Prorrogable anualmente ata un máximo de 4 anos, prórrogas incluídas. a) Tramitación: urxente. b) Procedemento: aberto con varios criterios de adxudicación Ver prego. a) Provisional: Non se esixe. b) Definitiva: 5% do prezo de adxudicación, excluído o IVE. Perfil do contratante: www.concellodemugardos. gal a) Data límite de presentación: de 9,00 a 13.00 h. dentro do prazo de oito (8) días naturais, a contar do seguinte ao da publicación do derradeiro anuncio de licitación no Boletín Oficial da Provincia ou no Perfil do Contratante. b) Documentación a presentar: a documentación presentarase en dous sobres pechados (Cláusula 13 do prego): - SOBRE A: Subtitulado “DOCUMENTACIÓN ADMINISTRATIVA”, conterá a documentación esixida na Cláusula 13.1 do prego. No presente contrato non será necesaria a aportación inicial da documentación establecida neste apartado, substituíndose por unha declaración responsable do licitador indicando que cumpre as condiciones establecidas legalmente para contratar coa administración, conforme ao anexo III do presente prego. (Artigo 44.2 da Lei 14/2013, do 27 de setembro, de apoio aos emprendedores e á sua internacionalización). O licitador a cuxo favor recaia a proposta de adxudicación deberá acreditar ante o órgano de contratación, previamente á adxudicación do contrato, a posesión e validez dos documentos exixidos. - SOBRE B: Criterios obxectivos avaliables mediante fórmula. c) Lugar de presentación: 1º.- Entidade: Concello de Mugardos.2º.- Enderezo: Avda. de Galicia, 45.3º.- Localidade e Código Postal: Mugardos 15620. Secretaría, no primeiro andar da Casa Consistorial. Serán por conta do adxudicatario. É de aplicación o prego de cláusulas administrativas particulares e os pregos de prescricións técnicas aprobados pola Xunta de Goberno Local en sesión realizada o día 08.10.2015. Mugardos, 15 de outubro de 2015. O ALCALDE, Asdo. J. DOMINGO DE DEUS FONTICOBA
22/10/2015 | Administración LocalMunicipal
Padrón
Anuncio de modificación n.º 4 da relación de postos de traballo

ANUNCIO MODIFICACIÓN N.º 4 DA RELACIÓN DE POSTOS DE TRABALLO Faise público que o 5 de setembro de 2015 quedou aprobada definitivamente a modificación n.º 4 da relación de postos de traballo do persoal funcionario do Concello de Padrón ao non terse presentado reclamación, suxestión ou alegación algunha ao acordo de aprobación inicial da mesma, adoptado polo Pleno da Corporación Muncipal o 30 de xullo de 2015 e que se publicou no Boletín Oficial da Provincia da Coruña n.º 151 do 11 de agosto de 2015. Contra este acordo de aprobación definitiva, que pon fin á via administrativa, poderase interpoñer recurso contencioso-administrativo no prazo de dous meses, contados desde o día de publicación do presente anuncio no Boletín Oficial da Provincia da Coruña, ante o Tribunal Superior de Xustiza de Galicia, sen perxuízo de que se poida interpoñer calquera outro que se estime pertinente. En cumprimento do establecido no artigo 202.3 da Lei 2/2015, do 29 de abril, do emprego público de Galicia, publícase o texto íntegro da modificación aprobada consistente en incluir o seguinte posto de traballo: RESPONSABILIDADES XERAIS: TAREFAS MÁIS SIGNIFICATIVAS: Padrón, 13 de outubro de 2015. O alcalde Asdo.: Antonio Fernández Angueira
22/10/2015 | Administración LocalMunicipal
Melide
Modificación da Ordenanza reguladora da taxa por subministración/distribución auga

EDICTO O Pleno da Corporación, en sesión celebrada o día 8 de outubro de 2015, acordou aprobar a modificación da Ordenanza municipal número 8, reguladora da taxa pola subministración/distribución de auga, o que se expón ao público na Secretaría municipal, durante trinta días hábiles, que comezarán a contar dende o seguinte día hábil ao da derradeira publicación deste anuncio no taboleiro de edictos do Concello ou no BOP, dentro dos cales os interesados poderán examinar o expediente e presentar as reclamacións que estimen oportunas. De non se presentar reclamacións, entenderanse definitivamente adoptado o acordo, ata entón provisional, sen necesidade de novo acordo plenario. Melide, 9 de outubro de 2015. O alcalde en funcións Pablo Costoya Varela
22/10/2015 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Área de Réxime Interior
Acordo do 14 de outubro 2015 da Xefatura Territorial de Economía, Emprego e Industria da Coruña, pola que se anuncia o levantamento das actas previas á ocupación de bens e dereitos afectados por instalacións eléctricas (Expte.299/2009)

Acordo do 14 de outubro 2015, da Xefatura Territorial da Consellería de Economía, Emprego e Industria da Coruña, polo que se anuncia o levantamento das actas previas á ocupación de bens e dereitos afectados por instalacións eléctricas (Expte.299/2009) - Subestación Regoelle 220 kV (Dumbría). Outorgada a declaración de utilidade pública que leva implícita a urxente ocupación dos bens e dereitos afectados polas instalacións da subestación Regoelle, 220 kV, no termo municipal de Dumbría (Expte. n.º 299/2009), por resolución da Dirección Xeral de Enerxía e Minas de data 29 de agosto de 2014, a favor da entidade beneficiaria “RED ELÉCTRICA DE ESPAÑA, S. A. U.”, con enderezo no Paseo del Conde de los Gaitanes, 177, 28109 de Alcobendas (Madrid). Esta Xefatura Territorial acorda sinalar o día 25 de novembro de 2015 para o levantamento das actas previas á ocupación, de conformidade cos arts.52 da Lei de expropiación forzosa do 16 de decembro de 1954 e 56 do seu Regulamento do 26 de abril de 1957, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se expón xunto con esta resolución no taboleiro de edictos do Concello de Dumbría, deducida da que se someteu a información pública no DOG, BOP e no xornal “La Voz de Galicia” de datas 07/06/13, 14/06/13 e 06/06/13, respectivamente, acto ao que deberán concorrer os propietarios propostos das fincas afectadas, aos que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da referida Casa Consistorial. Esta publicación realizarase igualmente aos efectos do artigo 59.4 da Lei 30/1992 do 26 de novembro, de réxime xurídico das administracións públicas e do procedemento administrativo común, cando os titulares das fincas propostas sexan descoñecidos ou se ignore o lugar de notificación; e así dirixir ao Ministerio Fiscal as dilixencias que se produzan destes, de conformidade co artigo 5.º da devandita Lei de expropiación forzosa. A Coruña, 14 de outubro de 2015. O xefe territorial Isidoro Martínez Arca